Ńdɔ Yoyakîn a ngábɛ́d ńkúkúmá á Yērúzalɛm a tɔá mīḿbu áwômo ai mwom. Ńdɔ a ngátɔbɔ ǹkúkúmá hə á tâŋ ngɔn élɛ́. 9Ńdɔ a ngábɔ abé á mís mə́ Ńtondôbə, anə́ fə̄ ésīá á ngábɔ. 10Abǒg tē, ńdɔ ǹkán bítá Nabúkodonosôr, ǹkúkúmá yǎ Babilón, ó ngázu lúman ai Yērúzalɛm ó díŋān nyē á nyɔ́l á kpág. 11Ńdɔ Nabúkodonosôr, ǹkúkúmá yǎ Babilón, émēn á ngázu tsǎg bītá á tísɔn, abǒg tē bəzimbi bóé bə́ diligi dzɔ̌. 12Ńdɔ Yoyakîn, ǹkúkúmá yǎ Yúda, bân nyiá, ai bəbɔ bísíé bóé ai bitɔŋ mí ńtōmbā bíé ai bənyiá bodo bə́ ngáyə́bə edzóē ńkúkúmá yǎ Babilón, ńdɔ a ngánɔŋ bɔ́ mīńkóm. Dzǎm tē á ngábɔɔban á ḿbú mwomǒ yā édzōé Nabúkodonosôr. Ńdɔ a ngáman kə ai akúmá ásə̄ yā Tə́mpɛl Ǹtondôbə ai édí yā ndá ǹkúkúmá, a mǎn búg byə́m bí mvɔ́d yā Salomóŋ, ǹkúkúmá yā Ísraɛ̂l a ngákom ású Tə́mpɛl.